यूडी टैक्स के ~ 50 करोड़ बकाया, सीज इमारतें नीलाम करेगा निगम
नगरनिगम अब यूडी टैक्स में सीज की बिल्डिंगों को नीलाम करेगा। पहले चरण में दाऊजी रोड के प्रकाश चित्र सिनेमा हॉल और केईएम रोड का सरावगी मेंशन नीलाम होगा। इन दोनों बिल्डिंगों पर 2007-08 से अब तक यूडी टैक्स बकाया चल रहा है, जो 23 लाख 85 हजार 104 रुपए है। इन बिल्डिंगों के अलावा निगम के पास सीज की गई चार बिल्डिंगें और रहेगी। निगम प्रशासन का कहना है कि जो बिल्डिंग सात दिन से अधिक सीज रहेगी उसे नीलामी श्रेणी में ले लिया जाएगा। वर्ष 2007-08 से शुरू हुई यूडी टैक्स के बाद से शहर में जो बिल्डिंगें इस दायरे में आती है उन पर 50 करोड़, 21 हजार 744 रुपए का यूडी टैक्स बकाया चल रहा है। वर्ष 2016-17 में निगम प्रशासन ने 03 मार्च 2017 तक करीब दो करोड़ 25 लाख 52 हजार 679 रुपए का यूडी टैक्स वसूला। निगम प्रशासन का कहना है कि अप्रैल के बाद बकायादारों की प्रोपर्टीज को सीज करने का अभियान चलाया जाएगा।
विदित रहे कि 300 गज से बड़ी प्रोपर्टी पर यूडी टैक्स लगता है।
सरकारी बिल्डिंगों पर सबसे ज्यादा बकाया
शहरमें यूडी टैक्स बकाया वाली बिल्डिंगों में सरकारी बिल्डिंगों का आंकड़ा सर्वाधिक है। सरकार की 42 बिल्डिंगों पर करीब 16 करोड़ रुपए है। इनमें से आरएससीबी की 37 प्रोपर्टी पर 13 करोड़ 27 लाख 95 हजार 688 रुपए बकाया है। इसके अलावा रोडवेज, कृषि मंडी, बीकानेर उपभोक्ता भंडार, ऊन मंडी पर बकाया चल रहा है।
येबिल्डिंगें सीज हैं निगम के पास
इनमेंकेईएम रोड का गिरिराज कटला, अविनाश भार्गव की बिल्डिंग और तोलियासर भैरव गली की कलावती बिल्डिंग (नरेन्द्र गुप्ता के मालिकाना हक वाली बिल्डिंग), तेलीवाड़ा का गिरिराज भवन।
^जो प्रोपर्टी सीज किए हुए सात दिन से अधिक हो गया है। निगम को इस प्रोपर्टी को नीलाम कर यूडी टैक्स की राशि वसूल करने का अधिकार है। पहले चरण में प्रकाश चित्र सिनेमाघर और केईएम रोड के सरावगी मेंशन को नीलाम करने की कार्रवाई की जाएगी। इन दोनों पर करीब 24 लाख रुपए का यूडी टैक्स बकाया है। आर.के.जायसवाल, आयुक्त नगर निगम
पहले चरण में सीज प्रकाश चित्र और सरावगी मेंशन ने 10 साल से यूडी टैक्स नहीं चुकाया
hin_Deva hin_Deva hin_Deva mag_Deva hin_Deva mag_Deva bho_Deva hin_Deva hin_Deva